## III. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

U 2017. godine Općina Bebrina nije se zaduživala.

## IV. IZVJEŠTAJ O KORIŠTENJU TEKUĆE PRORAČUNSKE ZALIHE

Sukladno članku 56. Zakona o proračunu ("Narodne novine" broj 87/08, 136/12 i 15/15) sredstva proračunske zalihe koriste se za nepredviđene namjene, za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti.

Sredstva proračunske zalihe mogu iznositi najviše 0,50 posto planiranih proračunskih prihoda bez primitaka, a visina sredstava proračunske zalihe utvrđuje se odlukom o izvršavanju proračuna.

Tijekom izvještajnog načelnik Općine Bebrina nije koristio proračunsku zalihu.

## V. IZVJEŠTAJ O DANIM JAMSTVIMA

Sukladno članku 91. Zakona o proračunu, JLP(R)S može dati jamstvo pravnoj osobi u njezinom većinskom izravnom ili neizravnom vlasništvu i ustanovi čiji je osnivač za ispunjenje obveza pravne osobe i ustanove, ali prije davanja jamstva JLP(R)S potrebno je ishoditi suglasnost Ministarstva financija. Nadalje, dano jamstvo uključuje se u opseg mogućeg zaduženja JLP(R)S. U 2017. godine Općina Bebrina nije izdavala jamstva sukladno članku 91. Zakona, ali nisu niti izdavani instrumenti osiguranja plaćanja.

## VI. OBRAZLOŽENJE OSTVARENJE PRIHODA I PRIMITAKA, RASHODA I IZDATAKA U 2017.GODINI

**UVOD**

Zakonom o proračunu („Narodne novine“, broj 87/08, 136/12 i 15/15) i Pravilnikom o polugodišnjem i godišnjem izvještaju o izvršenju proračuna (Narodne novine 24/13) općinski načelnik je obvezan do 1. svibnja tekuće godine izraditi i dostaviti Općinskom Vijeću Godišnji izvještaj o izvršenju proračuna.

Osnovna svrha navedenog izvještaja je dati informacije o:

* planiranim i ostvarenim godišnjim prihodima i rashodima, primicima i izdacima iskazanim prema proračunskim klasifikacijama,
* izvršenim preraspodjelama u tijeku izvještajnog razdoblja,
* stanju duga,
* ostvarenju postavljenih planova i
* uspješnosti ispunjenja postavljenih ciljeva.

Sukladno navedenom, a temeljem Zakona i Pravilnika, godišnji izvještaj o izvršenju proračuna sadrži:

* opći dio proračuna koji čini:

a. Sažetak A. Računa prihoda i rashoda i B. Računa financiranja

b. Račun prihoda i rashoda i

c. Račun financiranja na razini odjeljka ekonomske klasifikacije

* posebni dio proračuna po:

a. organizacijskoj klasifikaciji,

b. programskoj klasifikaciji

c. te ekonomskoj klasifikaciji na razini odjeljka

* obrazloženje ostvarenja prihoda i primitaka, rashoda i izdataka
* izvještaj o zaduživanju na domaćem i stranom tržištu novca i kapitala
	+ izvještaj o danim jamstvima i izdacima po jamstvima
	+ izvještaj o korištenju proračunske zalihe

Financiranje javnih rashoda i izdataka Općine Bebrina tijekom 2017. godine planirano je sljedećim financijsko-planskim dokumentima:

* + Proračun Općine Bebrina za 2017. i projekcije za 2018. i 2019. godinu kojim su utvrđeni prihodi i primici u ukupnom iznosu od 6.107.000.,00 kuna te Odluka o izvršavanju Proračun Općine za 2017. godinu
	+ I. Izmjene i dopune Proračuna Općine Bebrina za 2017. godinu, kojima su ukupni prihodi i primici utvrđeni u iznosu 5.380.000,00 kuna.
	+ II. Izmjene i dopune Proračuna Općine Bebrina za 2017. godinu, kojima su ukupni prihodi i primici utvrđeni u iznosu 4.700.000,00 kuna.

Godišnjim izvještajem o izvršenju Proračuna Općine Bebrina za 2016. godinu utvrđen je višak prihoda/ primitaka nad rashodima / izdacima u iznosu od 2.078.212,57 kuna.

U sklopu Obrazloženja ostvarenja prihoda i primitaka, rashoda i izdataka dan je detaljni opisni i brojčani prikaz ostvarenja prihoda i primitaka te rashoda i izdataka u za 2017. godinu.

# STRUKTURA FINANCIJSKOG REZULTATA

Izvršena je obvezna korekcija manjka prihoda od nefinancijske imovine jer je dio rashoda za nabavu nefinancijske imovine u 2017.g. financiran iz prihoda od pomoći u ukupnom iznosu od 490.082,40 kn.

Nakon obračuna poslovanja utvrđeni su sljedeći rezultati:

1. 92211- višak prihoda poslovanja- 3.983.054 kn
2. 92222- manjak prihoda od nefinancijske imovine- 2.667.533 kn

**UKUPAN REZULTAT: 1.315.520,94 kn**



# PRIHODI I PRIMICI

U 2017.g. ukupno je ostvareno 4.715.901,73 kn prihoda što je više za 14,99% u odnosu na isto razdoblje prethodne godine i 100,34% od ukupno planiranog ostvarenja.

# RASHODI I IZDACI

U 2017. izvršeno je ukupno 5.478.901,73 kuna rashoda i izdataka što je 32,10% više u odnosu na prethodnu godinu i 91,31% od planiranih rashoda i izdataka.

***Organizacijska klasifikacija***

Proračun Općine Bebrina sukladno Pravilniku o proračunskim klasifikacijama strukturiran je u 2 razdjela:

* Općinska predstavnička i izvršna tijela
* Jedinstveni upravni odjel.

***Programska klasifikacija***

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.

Za obavljanje poslova iz samoupravnog djelokruga Općine Bebrina, kao i poslova državne uprave koji su prenijeti na Općinu, ustrojen je Jedinstveni upravni odjel. Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to:

* Poslove iz oblasti društvenih djelatnosti (kulture, sporta, brige i odgoja djece predškolske dobi, osnovnog školstva, socijalne skrbi, zdravstva, udruga građana)
* Poslove iz oblasti komunalnog gospodarstva (izrada programa održavanja objekata i uređaja komunalne infrastrukture i drugih objekata kojih je investitor općina)
* Poslove iz oblasti prostornog uređenja i zaštite okoliša
* Poslove pripreme akata u gospodarenju nekretninama u vlasništvu općine (prodaja i zakup nekretnina, najam stanova i zakup poslovnih prostora)
* Poslove vođenja financijskog i materijalnog poslovanja općine
* Poslove opće uprave (opće i kadrovske poslove, obavljanje poslova i evidencija iz oblasti rada i radnih odnosa, osiguravanje tehničkih uvjeta za rad Jedinstvenog upravnog odjela, poslovi prijemne kancelarije, arhiviranje i otprema pošte, poslovi nabave robe i usluga)
* Poslove vezane uz protupožarnu i civilnu zaštitu
* Poslove unapređenja rada lokalne samouprave i slično.

## VII. BILANČNE STAVKE

**Financijska imovina Općine na dan 31.12.2017.g.**

Stanje **financijske imovine** na dan 31. prosinac 2017. godinu iznosi 10.289.291,63 kn, a odnosi se na:

* novčana sredstva - 2.199.758,14 kn
* potraživanja za naknade koje se refundiraju - 24.364,20 kn
* ostala nespomenuta potraživanja – 20.462,14 kn
* dionice i udjeli u glavnici tuzemnih trgovačkih društava izvan javnog sektora – 3.276.939,25 kn
* potraživanja za prihode poslovanja – 2.946.679,86 kn (povećanje u odnosu na prethodnu godinu zbog iskazivanja potraživanja za zakup poljoprivrednog zemljišta u 100%-tnom iznosu i utvrđenog iznosa potraživanja za komunalnu naknadu)
* potraživanja od prodaje nefinancijske imovine - 1.821.088,04 kn (povećanje u odnosu na prethodnu godinu zbog iskazivanja potraživanja od prodaje poljoprivrednog zemljišta u 100%-tnom iznosu)

**Stanje obveza općine na dan 31.12.2017.g.**

Ukupne **obveze** na dan 31. prosinac 2017. godine iznose 929.063,54 kn, a odnose se na:

* obveze za zaposlene – 75.182,61 kn
* obveze za materijalne rashode – 128.913,10 kn
* obveze za financijske rashode – 2.397,86 kn
* obveze za naknade građanima i kućanstvima – 8,45 kn
* ostale tekuće obveze – 722.561,52 kn (odnosi se na obveze za primljena jamstva u iznosu od 48.802,41 kn, obveze za naplaćene tuđe prihode u iznosu od 848,54 kn, te na obveze za primljene EU predujmove u iznosu od 672.910,57 kn za projekt Želim, Radim , Pomažem i programa ZAŽELI)
* obveze za nabavu nefinancijske imovine – 0,00 kn
* obveze za kredite i zajmove – 0,00 kn